RO
18.1.2023
Jurnalul Oficial al Uniunii Europene
C 17/25
— Aromă: tare și puternică.
— Gust: variabil în funcție de procesul de fabricare și, în special, în funcție de câte ori este dată pasta prin mașina de frământat.
Brânza frământată mai mult timp are un gust amărui, picant și pronunțat, degajând o aromă rustică și pătrunzătoare de unt râncezit.
Brânza frământată mai puțin are același gust, însă atenuat.
În orice caz, este un gust puternic, amplu, persistent, picant, care lasă un gust ușor amar și pronunțat.
3.3.
Hrană pentru animale (doar în cazul produselor de origine animală) și materii prime (doar în cazul produselor prelucrate) A)
Hrană pentru animale
Alimentația vacilor producătoare ale laptelui care este utilizat ca materie primă pentru fabricarea produsului „Queso Casín” se bazează pe utilizarea directă a resurselor naturale ale zonei, prin pășunat, completat de furaje proaspete și conservate, cereale și leguminoase.
B)
Materii prime
Lapte de vacă, fermenți lactici, cheag, sare și, opțional, clorură de calciu.
Laptele utilizat pentru fabricarea acestui tip protejat de brânză provine de la vaci sănătoase din rasa Asturiana de la Montaña (sau Casina), Asturiana de los Valles, Frisona sau de la încrucișări ale acestor rase.
3.4.
Etape specifice ale producției care trebuie să se desfășoare în aria geografică delimitată Toate procesele necesare pentru obținerea produsului „Queso Casín”, și anume producerea laptelui, obținerea brânzei (coagulare, scurgere și frământare), maturarea și ambalarea, se desfășoară în aria geografică delimitată, care include localitățile Caso, Sobrescopio și Piloña.
3.5.
Norme specifice privind felierea, răzuirea, ambalarea etc. a produsului la care se referă denumirea înregistrată Ambalare: pentru a i se păstra calitatea, produsul este ambalat înainte de a părăsi unitatea de producție a brânzei sau locul de maturare, având în vedere că tipul de crustă a brânzei, atât de subțire și fină, încât este aproape inexistentă, este mai predispus la alterare, ceea ce poate provoca modificarea aspectului exterior și favoriza contaminarea.
În plus, din motivele menționate, produsul poate fi consumat în întregime și, de aceea, trebuie ambalat înainte de expediere.
Materialele permise pentru ambalare sunt hârtia, cartonul, lemnul sau plasticul de uz alimentar sau alte materiale autorizate de Consiliul de reglementare.
3.6.
Norme specifice privind etichetarea produsului la care se referă denumirea înregistrată Brânzeturile protejate au, pe lângă eticheta individuală a fiecărui producător, o a doua etichetă numerotată specifică, ce garantează identitatea produsului.
De asemenea, pe eticheta brânzeturilor protejate trebuie să figureze în mod clar mențiunea „Denominación de Origen Protegida «Queso Casín»”, precum și logotipul unic pentru toți operatorii care comercializează brânzeturile protejate de DOP, care este disponibil în patru culori.
Acestea sunt prezentate în continuare: